**06. november 2015**

Status på helhedsplan

Orientering om status på helhedsplan for afdeling 158-0 Skallerupvej

Vi har nu også fået Landsbyggefondens endelige godkendelse af renoveringen! ☺

Desværre mangler vi stadig den sidste godkendelse fra Udlændinge- Integrations- og Boligministeriet til at få lov at nedlægge 87 lejligheder, og det er desværre helt umuligt at få ministeriet til at oplyse om, hvornår vi kan forvente at have et svar.

I tilfældet af, at vi ikke får en godkendelse til at nedlægge boliger, så skal der stadig gennemføres en renovering i afdelingen, så som tidligere nævnt fortsætter rådgiverne deres detailregistrering af bygningerne og området, så I skal ikke blive forvirrede, hvis der alligevel render fremmede mennesker rundt og tager billeder og laver notater.

Vi overvejer lidt om de planlagte workshops med beboerinddragelse så småt skal opstartes, men vi skal nok give yderligere information, så snart der er nærmere planer herom.

I skal selvfølgelig nok blive informeret yderligere, når vi ved mere.

Med venlig hilsen

Lejerbo/byggeudvalget